CELEX: 31984R2712
Language: el
Date: 1984-09-26
Title: Κανονισμός (ΕΟΚ) αριθ. 2712/84 της Επιτροπής της 26ης Σεπτεμβρίου 1984 για την τροποποίηση του κανονισμού αριθ. 282/67/ΕΟΚ περί των λεπτομερειών της παρέμβασης για τους ελαιούχους σπόρους

Avis juridique important

|

31984R2712

Κανονισμός (ΕΟΚ) αριθ. 2712/84 της Επιτροπής της 26ης Σεπτεμβρίου 1984 για την τροποποίηση του κανονισμού αριθ. 282/67/ΕΟΚ περί των λεπτομερειών της παρέμβασης για τους ελαιούχους σπόρους  

Επίσημη Εφημερίδα αριθ. L 258 της 27/09/1984 σ. 0014 - 0014 Ισπανική ειδική έκδοση: Κεφάλαιο 03 τόμος 32 σ. 0112  Πορτογαλική ειδική έκδοση : Κεφάλαιο 03 τόμος 32 σ. 0112 

***** ΚΑΝΟΝΙΣΜΟΣ (ΕΟΚ) αριθ. 2712/84 ΤΗΣ ΕΠΙΤΡΟΠΗΣ  της 26ης Σεπτεμβρίου 1984  για την τροποποίηση του κανονισμού αριθ. 282/67/ΕΟΚ περί των λεπτομερειών της παρέμβασης για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2260/84 (2), και ιδίως το άρθρο 26 παράγραφος 3,  Εκτιμώντας:  ότι στον κανονισμό αριθ. 282/67/ΕΟΚ της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2077/84 (4), δεν προβλέπεται καμία προθεσμία για την πληρωμή των σπόρων που πωλούνται στην παρέμβαση· ότι η έλλειψη τέτοιας διάταξης οδηγεί σε αποκλίνουσες τακτικές μεταξύ των κρατών μελών παρόλο ότι καθιστά ιδιαίτερα ελκυστικές, σε ορισμένες περιπτώσεις, τις αποδόσεις της παρέμβασης· ότι με στόχο την ορθή διαχείριση της αγοράς είναι, κατά συνέπεια, σκόπιμο να προβλεφθεί οι πληρωμές να πραγματοποιούνται εντός ορισμένης προθεσμίας·  ότι, για να αποφευχθούν αγορές παρέμβασης ασυνήθιστα υψηλές, η προθεσμία αυτή εφαρμόζεται στην πληρωμή των σπόρων προς σπορά που προσφέρθηκαν στην παρέμβαση μετά τις 15 Σεπτεμβρίου 1984, σύμφωνα με την ανακοίνωση της Επιτροπής (5), που δημοσιεύθηκε κατά την ίδια ημερομηνία·  ότι η Επιτροπή Διαχειρίσεως Λιπαρών Ουσιών δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 7 του κανονισμού αριθ. 282/67/ΕΟΚ συμπληρώνεται με το ακόλουθο εδάφιο:  «Η πληρωμή πραγματοποιείται μεταξύ της 120ής και της 140ής ημέρας μετά από την ανάληψη των σπόρων.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται στην πληρωμή των σπόρων προς σπορά που προσφέρθηκαν στην παρέμβαση μετά τις 15 Σεπτεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Σεπτεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 208 της 3. 8. 1984, σ. 1.  (3) ΕΕ αριθ. L 151 της 13. 7. 1967, σ. 1.  (4) ΕΕ αριθ. L 192 της 20. 7. 1984, σ. 9.  (5) ΕΕ αριθ. L 246 της 15. 9. 1984, σ. 18.